Vecpiebalga kihelkond

Vecpiebalga kihelkond ehk Vana-Pebalgi kihelkond (saksa keeles Alt-Kirchspiel Pebalg, ka Pebalg) oli haldusüksus Liivimaal Võnnu vojevoodkonnas, Rootsi Liivimaal ja Võnnu kreisis.

Baltisaksa ajaloolaste andmetele tuginedes ehitati Vana-Pebalgi piiskopilinnus 1340. aastal peapiiskopi Friedrichi käsul. Aastal 1345 arvatakse olevat läheduses valminud ka kirik. Sealset kihelkonda on siiski esmakordselt mainitud alles aastal 1555. Algselt kandis see nime Piebalga kihelkond. Aastal 1631 liideti see Skujene, Ranka ja Ērgļiga ühiseks kihelkonnaks. Aastal 1658 sai kihelkond Ranka kihelkonnaga ühise vaimuliku ja aastal 1668 liideti kihelkonnad taas.Materialien zur Geschichte und Statistik des Kirchen- und Schulwesens der evang.-Luther Gemeinden in Rußland : Ges. u. hrsg. von E.H. Busch. Mit 2 Kart. in Farbendruck, E.H Busch lk 532.

Praegune kirik rajati Vecpiebalgasse aastal 1843. Eduard Heinrich von Buschi andmetel oli Vecpiebalga kihelkonnas üks kihelkonnakool, kus oli 60 õpilast, ja viis vallakooli 35 õpilasega.Materialien zur Geschichte und Statistik des Kirchen- und Schulwesens der evang.-Luther Gemeinden in Rußland : Ges. u. hrsg. von E.H. Busch. Mit 2 Kart. in Farbendruck, E.H Busch lk 535-536.

Kirikuhoone sai kannatada ja muutus kasutuskõlbmatuks, kui sakslased 1944. aastal taganedes torni õhkisid. Nõukogude perioodil peeti jumalateenistusi kiriklas ja uue kalmistu kabelis. Aastal 1988 hakati kirikut taastama. Aastal  1997 lõppesid kiriku renoveerimistööd.Vecpiebalgas draudzes vēsture

Vecpiebalga kihelkonna mõisad
Briņģi (Brinkenhof-Sustel) rüütlimõis, fideikomiss
Grotūži (Grothusenhof) rüütlimõis
Leimaņi (Nervensberg) rüütlimõis
Vāckalni (Teutschenbergen) rüütlimõis, Cirsti kõrvalmõis, fideikomiss
Vecpiebalga (Alt-Pebalg Pastorat) kirikumõis
Vecpiebalga (Schloß Alt-Pebalg) rüütlimõis, fideikomiss
Veļķi (Hohenbergen) rüütlimõis, fideikomiss

 Viited 

Kirjandus

Kategooria:Läti kihelkonnad